Cukura iela (Liepāja)
Šis raksts ir par ielu Liepājā. Par citām jēdziena Cukura iela nozīmēm skatīt nozīmju atdalīšanas lapu. Cukura iela ir iela Liepājā, kas atrodas Jaunās pasaules, Zaļās birzes un Tosmares apkaimēs. Iela sākas krustojumā ar Dūņu ielu un beidzas krustojumā ar Nākotnes ielu un Ģenerāļa Baloža ielu. Ielas garums ir ap 2300 metriem un to pilnībā sedz asfalts. Caur ielu kursē 3., 4., 6., 7., 8. un 9. autobusu maršruts. Ielas apbūve pārsvarā sastāv no rūpnieciskām ēkām. Cukura ielā 8/16 atrodas Liepājas autobusu parks.